**Služba za skupštinske poslove**

**Z A P I S N I K**

**sa XV sjednice Skupštine opštine Bar,**

**održane 28.oktobra 2019. godine**

**Bar, 28.oktobar 2019. godine**

**Sjednica je počela sa radom u 11,00 časova.**

Sjednicom je predsjedavao predsjednik Skupštine **Mićo Orlandić**.

Nakon izvršene prozivke odbornika, predsjednik Skupštine je konstatovao da od ukupno 37 odbornika, koliko broji Skupština, sjednici prisustvuje 33 odbornika i da Skupština može da radi i punovažno odlučuje.

Sjednici nijesu prisustvovali odbornici/ca: **Samira Striković, Sonja Simonovska,** **Dijana Pejović i Maja Šoškić.**

Rad sjednice pratili su predstavnici sredstava javnog informisanja.

Predsjednik Skupštine Mićo Orlandić je podsjetio da je uz saziv za sjednicu dostavljen i Zapisnik sa prethodne XIII sjednice skupštine, održane 17. i 18.juna 2019. godine i Zapisnik sa XIV sjednice skupštine održane 30.jula 2019.godine.

**Skupština je, bez rasprave, jednoglasno, donijela**

**Z A K LJ U Č A K**

**Usvaja se Zapisnik sa XIII sjednice Skupštine opštine Bar, održane 17. i 18.juna 2019.godine**

**Skupština je, bez rasprave, jednoglasno, donijela**

**Z A K LJ U Č A K**

**Usvaja se Zapisnik sa XIV sjednice Skupštine opštine Bar, održane 30.jula 2019.godine**

**UTVRĐIVANJE DNEVNOG REDA:**

**Predsjednik skupštine Mićo Orlandić**, obavijestio je skupštinu o dostavljenoj informaciji Predsjednika opštine, kojom obaviještava, da saglasno važećim propisima, Vlada Crne Gore nije dostavila saglasnost na Predlog Odluke o lokalnim administrativnim taksama i Predlog Odluke o lokalnim komunalnim taksama te se nijesu stvorili uslovi da Skupština opštine Bar na XV sjednici razmatra navedena akta i o istima odlučuje, te tačke pod 5 i 6 predloženog dnevnog reda treba skinuti sa istog. Skupština je, bez rasprave, odlučila da se tačke pod rednim brojem 5 i 6 predloženog dnevnog reda skinu sa dnevnog reda.

**Skupština je, bez rasprave, jednoglasno, utvrdila sledeći**

**DNEVNI RED:**

**RAD PO UTVRĐENOM DNEVNOM REDU:**

1. Predlog Programa podrške razvoju preduzetništva u Opštini Bar 2019-2022
2. Predlog Odluke o kriterijumima, načinu i postupku raspodjele sredstava za podršku ženskom preduzetništvu
3. Predlog Odluke o prirezu porezu na dohodak fizičkih lica
4. Predlog Odluke o visini, načinu obračunavanja i plaćanja članskog doprinosa Turističkoj organizaciji Opštine Bar
5. Predlog Odluke o prodaji građevinskog zemljišta u zahvatu DUP-a “Čanj II” u Baru
6. Predlog Odluke o prodaji građevinskog zemljišta u zahvatu DUP-a „Ilino“ u Baru
7. Predlog Odluke o stavljanju van snage Odluke o visini otpremnine lokalnim službenicima i namještenicima u Opštini Bar
8. Izvještaj o radu doo “Vodacom” za 2016., 2017. i 2018. godinu, sa informacijom o toku i statusu projekata u Opštini Bar
9. Izvještaj o radu Komisije za odabir projekata valorizacije kulturne baštine na teritoriji Opštine Bar
10. Predlog Sporazuma o prijateljstvu i saradnji između Opštine Bar i grada Vodnjan (Republika Hrvatska)
11. Predlozi Odbora za izbor i imenovanja

Na osnovu člana 63 Poslovnika o radu Skupštine opštine Bar, Predsjednik skupštine Mićo Orlandić, radi efikasnijeg i racionalnijeg rada predložio je izmjene u redosljedu rasprave, na način da se prvo razmatra 11. tačka dnevnog reda -Predlog Odbora za izbor i imenovanja –Predlog Odluke o imenovanju predsjednika i članova Žirija za dodjelu nagrade “24.novembar”, kao i da se tačka 9 dnevnog reda- Izvještaj o radu Komisije za odabir projekata valorizacije kulturne baštine na teritoriji opštine Bar- razmatra nakon raspravljanja i odlučivanja po 2. tački dnevnog reda.

Skupština je, bez rasprave, jednoglasno prihvatila predlog.

1. **TAČKA**

**Predlog Odbora za izbor i imenovanja**

1. **Predlog Odluke o imenovanju predsjednika i članova Žirija za dodjelu nagrade “24.novembar”**

U raspravi su učestvovali odbornik/ci: **Vasilije Lalošević, mr Dejan Đurović i dr Jovan Ivović.**

U raspravi je učestvovao i **Predsjednik opštine Dušan Raičević.**

**Nakon rasprave, Skupština je, većinom glasova 29"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o imenovanju predsjednika i članova Žirija za dodjelu Nagrade “24.novembar”**

1. **TAČKA**

**Predlog Programa podrške razvoju preduzetništva u Opštini Bar 2019-2022**

Uvodno obrazloženje dala je Sekretarka Sekretarijata za privredu Sanja Mitrović.

Predsjednik Odbora za finansije i privredu mr Aleksandar Markolović, obrazložio je izvještaj tog radnog tijela u dijelu predmetne tačke i obavijestio skupštinu da je sekretarka Sekretarijata za privredu Sanja Mitrović obavijestila Odbor, da prvu stranu treći stav predloga programa, treba pravno-tehnički korigovati u smislu navodjenja “Sl.lista CG-opštinski propisi” (Odluka o Budžetu Opštine Bar za 2019. godinu) i broja “Sl.lista CG” 34/19 u kojem su objavljene izmjene i dopune Zakona o lokalnoj samoupravi, i predložio skupštini njegovo usvajanje sa izvršenom korekcijom.

U raspravi su učestvovali odbornik/ci: mr Aleksandar Markolović, Dragan Tufegdžić, Vasilije Lalošević, mr Dejan Đurović, Omer Vukić, mr Aleksandar Markolović, Ammar Borančić, Božidar Janković, Dragan Vojvodić, dr Miroslav Knežević i Miloš Šušter.

U raspravi je učestvovao i **Predsjednik opštine Dušan Raičević,** koji je, između ostalog, predložio da Odluka kojom se usvaja predmetni program stupi na snagu danom objavljivanja u Službenom listu Crne Gore.

**Nakon rasprave, Skupština je, većinom glasova 23"za", nije bilo"protiv" i 2"uzdržana", donijela**

**Z A K LJ U Č A K**

**Usvaja se Program podrške razvoju preduzetništva u opštini Bar 2019-2022**

**2.TAČKA**

**Predlog Odluke o kriterijumima, načinu i postupku raspodjele sredstava za podršku ženskom preduzetništvu**

Uvodno obrazloženje dala je sekretarka Sekretarijata za privredu Sanja Mitrović.

Obavijestila je skupštinuda tekst preambule predloga Odlukeo kriterijumima, načinu i postupku raspodjele sredstava za podršku ženskom preduzetništvu treba pravno-tehnički korigovati u smislu navodjenja “Sl.lista CG-opštinski propisi” (Statut Opštine Bar), broja “Sl.lista CG” 34/19 u kojem su objavljene izmjene i dopune Zakona o lokalnoj samoupravi i odgovarajućih interpunkcijskih znakova, o čemu je informisala nadležni odbor-Odbor za finansije i privredu, koji je isto prihvatio i predložio skupštini njeno usvajanje sa izvršenom korekcijom.

**Predlagač Odluke Predsjednik opštine Dušan Raičević** podnio je amandman na predlog Odluke, zaveden u Službi za skupštinske poslove pod brojem 030-516 od 28.10.2019.godine, koji glasi: “Član 40 mijenja se i glasi: Ova odluka stupa na snagu danom objavljivanja u “Sl.listu CG-opštinski propisi”, koji shodno članu 103 Poslovnika o radu postaje sastavni dio predloga odluke i o njemu Skupština posebno ne odlučuje.

**Odbornica mr Irina Dabović** podnijela je dva amandmana na Predlog Odluke o kriterijumima, načinu i postupku raspodjele sredstava za podršku ženskom preduzetništvu, zavedeni u Službi za skupštinske poslove pod brojem 030-515 od 28.10.2019.godine, koji glase:

**Amandman 1**

“Dio stava 3 člana 27 navedene odluke, koji glasi: U slučaju da dva ili više biznis planova dobije isti broj bodova, te raspoloživa sredstva nijesu dovoljna za njihovo finansiranje, a nijedan od njih nije start up ili su oba start up plana, sredstva će se dodijeliti za biznis plan na osnovu odluke donijete većinom glasova od ukupnog broja članova komisije mijenja se i poslije riječi “oba start up plana” i dalje glasi: sredstva će se dodijeliti za biznis plan autora koji dosada nije bio korisnik sredstava državne pomoći ili za biznis plan autora koji je samohrani roditelj.

Dodaje se stav 4 člana 27 koji glasi: U slučaju da se ne mogu primjeniti odredbe iz stava 3 ovog člana sredstva će se dodijeliti za biznis plan na osnovu odluke donijete većinom glasova od ukopnog broja članova komisije.”

**Amandman 2**

Dio stava 2 člana 39 koji glasi: “U tekućoj godini konkurs za raspodjelu sredstava raspisaće se najkasnije u roku od 15 dana od dana stupanja na snagu odluke, a ponovljeni konkurs najkasnije do kraja trećeg kvartala” briše se poslije riječi “odluke” i glasi: U tekućoj godini konkurs za raspodjelu sredstava raspisaće se najkasnije u roku od 15 dana od dana stupanja na snagu odluke.”

Amandman 1 odbornice Irine Dabović, je shodno članu 103 Poslovnika o radu, prihvaćen od strane predlagača odluke i postaje sastavni dio predloga odluke i o njemu skupština posebno ne odlučuje.

**Odbornica mr Irina Dabović,** nakon rasprave odustala je od amandmana 2.

U raspravi su učestvovali odbornik/ci: dr Svetlana Vučetić, dr Vesna Đokvučić, mr Irina Dabović, mr Dejan Đurović, Osman Đokić i Ammar Borančić.

U raspravi je učestvovao i Predsjednik skupštine Mićo Orlandić.

Odgovore na postavljena pitanja dala je **sekretarka Sekretarijata za privredu Sanja Mitrović.**

**Nakon rasprave, Skupština je, većinom glasova 26"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o kriterijumima, načinu i postupku raspodjele sredstava za podršku ženskom preduzetništvu**

**9.TAČKA**

**Izvještaj o radu Komisije za odabir projekata valorizacije kulturne baštine na teritoriji Opštine Bar**

Uvodno obrazloženje dala je **predsjednica komisije za odabir projekata valorizacije kulturne baštine na teritoriji Opštine Bar dr Anastazija Miranović**.

U raspravi su učestvovali odbornik/ci: Vasilije Lalošević, Momčilo Leković i dr Vesna Đokvučić.

Odgovore na postavljena pitanja dala je **dr Anastazija Miranović**.

**Nakon rasprave, Skupština je, većinom glasova 22"za", nije bilo"protiv" i nije bilo"uzdržanih", donijela**

**Z A K LJ U Č A K**

**Konstatuje se da je Skupština opštine Bar upoznata sa Izvještajem o radu Komisije za odabir projekata valorizacije kulturne baštine na teritoriji opštine Bar**

**3.TAČKA**

**Predlog Odluke o prirezu porezu na dohodak fizičkih lica**

Uvodno obrazloženje dala je **sekretarka Sekretarijata za finansije mr Ivana Backović**.

Sekretarka Sekretarijata za finansije mr Ivana Backović obavijestila je skupštinu i nadležno radno tijelo- Odbor za finasije, da tekstpreambule predmetne odluke treba pravno-tehnički korigovati u smislu navodjenja broja “Sl.lista CG” 02/18 u kojem je objavljen Zakon o lokalnoj samoupravi, koji je isto prihvatio i predložio skupštini njeno usvajanje sa izvršenom korekcijom.

**Bez rasprave, Skupština je, većinom glasova 21"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o prirezu porezu na dohodak fizičkih lica**

**4.TAČKA**

**Predlog Odluke o visini, načinu obračunavanja i plaćanja članskog doprinosa Turističkoj organizaciji Opštine Bar**

Uvodno obrazloženje dala je **sekretarka Sekretarijata za finansije mr Ivana Backović**.

U raspravi je učestvovao Potpredsjednik opštine Radomir Novaković.

**Nakon rasprave, Skupština je, većinom glasova 22"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o visini, načinu obračunavanja i plaćanja članskog doprinosa Turističkoj organizaciji Opštine Bar**

**5.TAČKA**

**Predlog Odluke o prodaji građevinskog zemljišta u zahvatu DUP-a “Čanj II” u Baru**

Uvodno obrazloženje dao je sekretar Sekretarijata za imovinu, zastupanje i investicije Vido Dabanović.

**Sekretar Sekretarijata za imovinu, zastupanje i investicije Vido Dabanović**, obavijestio je nadležni Odbor za planiranje, uređenje prostora i komunalno stambenu djelatnost, i skupštinu, da je u tekstu predložene odluke došlo do tehničke greške, u dijelu broja katastarske parcele, tako da umjesto broja katastarske parcele 1978/65 treba da stoji 1278/65, kao i da se u preambuli predmetne odluke kod navođenja Zakona o lokalnoj samoupravi doda i broj službenog lista 34/19.

**Predsjednica Odbora za planiranje, uređenje prostora i komunalno stambenu djelatnost Andrea Pajković,** obrazložila je Izvještaj tog Odbora kojim skupštini predlaže usvajanje Predloga Odluke o prodaji građevinskog zemljišta u zahvatu DUP-a “Čanj II” u Baru, sa izvršenom korekcijom u dijelu broja katastarske parcele, tako da umjesto broja katastarske parcele 1978/65 treba da stoji 1278/65, kao i da se u preambuli predmetne odluke kod navođenja Zakona o lokalnoj samoupravi doda i broj službenog lista 34/19.

U raspravi je učestvovao odbornik **Omer Vukić.**

Odgovore na postavljena pitanja dao je sekretar Sekretarijata za imovinu, zastupanje i investicije Vido Dabanović.

**Nakon rasprave, Skupština je, većinom glasova 21"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se** **Odluka o prodaji građevinskog zemljišta u zahvatu DUP-a “Čanj II” u Baru**

**6.TAČKA**

**Predlog Odluke o prodaji građevinskog zemljišta u zahvatu DUP-a „Ilino“ u Baru**

Uvodno obrazloženje dao je sekretar Sekretarijata za imovinu, zastupanje i investicije Vido Dabanović.

**Sekretar Sekretarijata za imovinu, zastupanje i investicije Vido Dabanović,** obavijestio je nadležni Odbor za planiranje, uređenje prostora i komunalno stambenu djelatnost, i skupštinu, da prilikom izrade i dostavljanja navedenog akta nadležnom ministartsvu na saglasnost, nisu bile usvojene izmjene i dopune Zakona o lokalnoj samoupravi te da je potrebno u predlogu odluke izmijeniti preambulu na način da se navede i broj službenog lista br. 34/19.

Nadležni Odbor - Odbor za planiranje, uređenje prostora i komunalno stambenu djelatnost je predložio skupštini njeno usvajanje sa izvršenom korekcijom preambule na način da se navede i broj službenog lista br. 34/19.

U raspravi su učestvovali odbornik/ci: **Momčilo Leković, Miloš Šušter, dr Miroslav Knežević i Dragan Vojvodić.**

Odgovore na postavljena pitanja dao je sekretar Sekretarijata za imovinu, zastupanje i investicije Vido Dabanović.

**Nakon rasprave, Skupština je, većinom glasova 21"za", nije bilo"protiv" i jedan "uzdržan", donijela**

**Z A K LJ U Č A K**

**Usvaja se Odluka o prodaji građevinskog zemljišta u zahvatu DUP-a „Ilino“ u Baru**

**7.TAČKA**

**Predlog Odluke o stavljanju van snage Odluke o visini otpremnine lokalnim službenicima i namještenicima u Opštini Bar**

Uvodno obrazloženje dala je **sekretarka Sekretarijata za finansije mr Ivana Backović**.

**Skupština je, bez rasprave, većinom glasova 24"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o stavljanju van snage Odluke o visini otpremnine lokalnim službenicima i namještenicima u Opštini Bar**

**8.TAČKA**

**Izvještaj o radu doo “Vodacom” za 2016., 2017. i 2018. godinu, sa informacijom o toku i statusu projekata u Opštini Bar**

Uvodno obrazloženje dali su **direktor doo”Vodacom” Dragan Roganović, rukovodilac finansijskog odjeljenja doo”Vodacom” Sanja Drobnjak i projekt menadžer doo”Vodacom” Tvrtko Crepulja.**

U raspravi su učestvovali odbornik/ci: **Miloš Šušter, Dragan Vojvodić, Omer Vukić, Vasilije Lalošević i Branka Nikezić.**

U raspravi je učestvovao i **Predsjednik opštine Dušan Raičević i Sekretar Sekretarijata za imovinu, zastupanje i investicije Vido Dabanović.**

**Odbornica Branka Nikezić,** podsjetila je na rasprave koje se iz godine u godinu tiču pitanja opravdanosti postojanja Ugovora i Anexa ugovora sa DOO „Vodacom“. Istakla je veliku dilemu po pitanju dalje potrebe postojanja ugovornog odnosa sa DOO „Vodacom“ i potrebe da skupština o istom donese odgovarajuću odluku. Predložila je da se po pitanju daljeg definisanja odnosa sa DOO „Vodacom“ preduzmu aktivnosti na način da se uključe svi subjekti koji u ugovornom odnosu učestvuju i putem svih analiza donese odgovarajuće rješenje.

Predložila je da skupština donese zaključak da organi uprave sa nadležnim sekretarijatom, formira radnu grupu koja će sačiniti izvještaj o čitavoj situaciji vezanu za ugovorni odnos sa DOO“Vodacom“, nakon čega će skupština donijeti odgovarajuću odluku, a koja će biti najbolje rješenje po budžet opštine Bar.

**Nakon rasprave, Skupština je donijela**

**Z A K LJ U Č A K**

1. **Konstatuje se da je Skupština opštine Bar upoznata sa Izvještajem o radu doo „Vodacom“ za 2016, 2017, i 2018.godinu sa Informacijom o toku i statusu projekata u opštini Bar**
2. **U cilju preispitivanja ugovornog odnosa sa doo Vodacom i njegovog daljeg egzistiranja u budžetu opštine Bar, organizovati konsultativni sastanak sa predstavnicima doo „Vodacom“-a, predstavnicima nadležnog ministarstva i opštine Bar.**

**10.TAČKA**

**Predlog Sporazuma o prijateljstvu i saradnji između Opštine Bar i grada Vodnjan (Republika Hrvatska)**

Uvodno obrazloženje dao je Predsjednik opštine Dušan Raičević.

**Skupština je, bez rasprave, većinom glasova 25"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se** **Sporazum o prijateljstvu i saradnji između Opštine Bar i grada Vodnjan (Republika Hrvatska)**

**11.TAČKA**

**Predlozi Odbora za izbor i imenovanja**

1. **Predlog Odluke o imenovanju člana Savjeta Radio Bara**

**Skupština je, bez rasprave, većinom glasova 21"za", nije bilo"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o imenovanju člana Savjeta Radio Bara**

1. **Predlozi Odluka o imenovanju privremenih odbora mjesnih zajednica**

**Skupština je, bez rasprave, većinom glasova 24"za", nije bilo"protiv" i jedan"uzdržan", donijela**

**Z A K LJ U Č A K**

**Usvajaju se Odluke o imenovanju privremenih odbora mjesnih zajednica**

1. **Predlog Odluke o imenovanju predstavnika SO Bar u Skuštini Turističke organizacije Bar**

U raspravi je učestvovao **Potpredsjednik opštine Radomir Novaković i direktor Turističke organizacije opštine Bar Emil Kukalj.**

U raspravi je učestvovao i **Predsjednik opštine Dušan Raičević.**

**Nakon rasprave, Skupština je, većinom glasova 21"za", nije bilo"protiv" i nije bilo "uzdržanih", donijela**

**Z A K LJ U Č A K**

**Usvaja se Odluka o imenovanju predstavnika SO Bar u Skuštini Turističke organizacije Bar**

**ODBORNIČKA PITANJA:**

**Na XV sjednici Skupšine opštine Bar, odbornik Aleksandar Otašević** je postaviosljedeća odbornička pitanja, upućena sekretaru Sekretarijata za imovinu, zastupanje i investicije i sekretaru Sekretarijata za uređenje prostora:

“Zbog čega do današnjeg dana nije, u smislu odredbi Zakona o državnoj imovinu (“Službeni list Crne Gore” br. 21/09 i br. 40/11) izvršeno razgraničenje između opštinske i državne imovine i jasno utvrđeno ko su nosioci prava raspolaganja na istoj i koji razlozi sprečavaju da se uprkos proteklih deset godina od dana stupanja na snagu navedenog zakona, preduzmu radnje i mjere na popisu, procjeni i evidentiranju nepokretnosti čiji je vlasnik, odnosno korisnik Opština Bar?“

“Zbog djelimično uništene putne površine, ugroženosti sigurnosti i bezbjednosti svih učesnika u saobraćaju koji koriste navedeni put, ugroženosti zdravlja ljudi zbog širenja štetnih emisija iz kanala: da li se planira i kada će se nastaviti započeta investicija rekonstrukcije saobraćajnice po planskom dokumentu, a koja podrazumijeva i regulaciju kanala koji se prostire cijelom dužinom i sastavni je dio puta na katastarskoj parceli 5909 KO Novi Bar”.

**Na XV sjednici Skupšine opštine Bar, odbornik Stevo Novaković** je postaviosljedeće odborničko pitanje, upućeno predsjedniku opštine: “ Shodno mailovima upućenim odbornicima Biram Crnu Goru, koji se odnose na asfaltiranje 1100 metara puta koje je koštalo 71000 eura u MZ Šušanj, postavljam pitanja:

1. Kakve to veze ima sa DPS-om?

2.Da li su oni dali svoje pare za to asfaltiranje?

3.Da li su oni lično radili na tom putu?

4.Kakve veze ima direktor bolnice i ujedno predsjednik OO DPS Bar sa tim putem?”

**Na XV sjednici Skupšine opštine Bar, odbornica Irina Dabović** je postavilasljedeće odborničko pitanje, upućeno predsjedniku opštine:

“Zašto toaleti u Virpazaru koji su izgrađeni iz donacije i koji bi trebalo da budu u javnoj upotrebi nisu u funkciji, nego se, po mom saznanju, koriste kao magacinski prostor?”

Sastavni dio Zapisnika je fono zapis sa sjednice.

**Broj: 030-485/2**

**Bar, 28.oktobar 2019. godine**

**SKUPŠTINA OPŠTINE BAR**

**Sekretar SO PREDSJEDNIK SO**

**mr Aleksandra Grabež s.r. Mićo Orlandić s.r.**